ร้านขายเป็ดพะโล้-เป็ดย่าง เจ้าดังในตลาดเนื่องจำนงค์หนองซาก ดังขนาดที่มีสาขาสองตั้งอยู่คนละฝั่ง ไม่ไกลกันในตลาด เป็ดพะโล้ตุ๋นไม่เปื่อยมาก แต่ไม่เหนียว มีเครื่องใน และเลือดแยกขายต่างหาก เป็ดราคาไม่แพง เริ่มที่ 140 - 200 แล้วแต่ขนาด และแบ่งขายครึ่งตัวได้ด้วย เป็ดย่างจะแพงกว่านิดหน่อย ลองสั่งเป็นแบบบะหมี่หยก+เป็ดย่างมา เพราะซื้อเป็ดพะโล้มาครึ่งตัว+เครื่องในและเลือดแล้ว แต่!! บะหมี่หยกเป็ดย่างไม่ผ่าน เป็ดแห้งแข็ง น้ำราดก็ธรรมดา เลยยิ่งทำให้ไม่อร่อย ไม่แนะนำ แต่ไม่รู้ว่าเป็ดย่างเป็นตัวจะดีกว่าไหม แต่เป็ดพะโล้โอเค ถูกและใช้ได้ครับ